多翼縣

多翼縣，是明代交阯承宣布政使司新安府下轄的一個縣，後轉隸鎮蠻府，後陷入安南，治所約在今越南太平省北部附翼縣《越南歷代疆域-越南歷史地理研究》，陶維英著鍾民岩譯，商務印書館，1973，第181頁。
 沿革 
 永樂五年六月癸未朔（1407年7月5日）置，隸新安府，并置多翼縣稅課局、栗江巡檢司「以東潮、靖安、下洪三州隸新安府，本府親領峽山、太平、多翼、河瑰、西關五縣；東潮州領東潮、古費、安老、水棠四縣；靖安州領同安、支封、安立、安和、新安、大凟、萬寧、雲屯八縣；下洪州領長津、四岐、同利、清沔四縣」，《大明太宗文皇帝實錄》卷六十八永樂五年六月癸未朔。
 永樂十三年八月二十二日（1415年9月24日），以多翼縣、太平縣二縣隸鎮蠻府「丙戌，徙交阯新安府治於鎮夷衛城內，改南策州並至靈縣隸之，以多翼縣、太平縣二縣隸鎮蠻府，初南策、至靈隸諒江府，多翼、太平隸新安府，至是交阯布政司言：南策至靈近新安，多翼太平近鎮蠻，改隸為便，鎮夷衛正在南策至靈之地，宜移新安府治於鎮夷城內為便，上悉從之」，《太宗文皇帝實錄》卷一百六十七永樂十三年八月二十二日。
 永樂十三年八月二十三日（1415年9月25日），併河瑰縣入多翼縣，革多翼縣稅課局「丁亥，併交阯清化府之古弘縣入古藤縣，愛州之河中縣、統寧縣二縣，九真州之緣覺縣、結悅縣二縣，各入本州，諒山府之新安縣入丹巴縣，如敖縣入丘溫縣，董縣入鎮夷縣，七源州之水浪縣入本州，琴縣入淵縣，上文州之杯蘭縣入本州，新平府之知見縣分隸衙儀縣、福康縣二縣，政平州之古鄧縣、從質縣、政和縣三縣，南靈州之丹裔縣，各入本州，夜度縣入左平縣，利仁州之古禮縣入本州，古榜縣入平陸縣，古者縣入利仁縣，三帶州之元郎縣入扶寧縣，威蠻州之大堂縣入本州，鎮蠻府之新化縣入廷河縣，神溪縣入古蘭縣，靖安州之安立縣入安和縣，西關縣入太平縣，河瑰縣入多翼縣，武寧州之安豐縣，武寧縣二縣，北江州之安越縣，南靖州之河黃縣，驩州之沙南縣，各入本州，路平縣入衙儀縣，建平府之平立縣入安本縣，長安州之安謨縣入安寧縣，建昌府之俸田縣入建昌縣，快州之施化縣，宣江州之虎巖縣，各入本州，諒江府之古勇縣入清遠縣，革演州府以千冬縣入演州，併演州之芙蓉縣入瓊林縣，革威蠻州、利仁州、福安州、南策州、諒江州、嘉林州、沱江州、七源州八州，應平縣、清威縣、太堂縣、古勇縣、平河縣、太平縣、河瑰縣、多翼縣、西關縣、同利縣、武寧縣、善才縣、細江縣、麻溪縣、清波縣、夏華縣、文盤縣、文振縣、麻籠縣十九縣，及上洪州之金縷，愛州之樁市，多錦縣之麻浪，唐安縣之司王，保祿縣之下昌，古杜縣之大拜市稅課局，其宣化府之長江，威蠻州之山定，利仁州之養頑，慈廉州之上古，慈廉縣之兵神，清威縣之清威，太堂縣之江潭，清遠縣之翁羅，古勇縣之粉池，唐安縣之涇咍，平河縣之凍美河，四岐縣之安定社，四岐社，堿箇婁社，安老縣之古齊場，支封縣之阿躡社，膠水縣之圓光，安謨縣之安謨海口河泊所，同安，支俄，長羅三場塩課司，太平縣之唵江口，結悅縣之沈渠口二巡檢司，三帶州倉並革之，」，《太宗文皇帝實錄》卷一百六十七永樂十三年八月二十三日。
 永樂十四年五月十五日（1416年6月10日），設多翼縣僧會司「丙午，設交阯府州縣儒學及陰陽、醫學、僧綱、道紀等司。交州府、北江府、建平府、諒江府、奉化府、建昌府、鎮蠻府、新安府、清化府、三江府、太原府、宣化府十二府，歸化州、寧化州、三帶州、慈廉州、福安州、武寧州、北江州、長安州、諒江州、上洪州、快州、清化州、愛州、東潮州、下洪州、南策州、洮江州、沱江州、宣江州一十九州，慈廉縣、石室縣、平陸縣、安樂縣、立石縣、扶寧縣、清潭縣、芙蒥縣、嘉林縣、超類縣、慈山縣、東岸縣、善誓縣、細江縣、善才縣、大灣縣、望瀛縣、清遠縣、鳳山縣、平河縣、縣、保祿縣、安寧縣、古隴縣、唐安縣、西真縣、膠水縣、真利縣、布縣、建昌縣、芙蓉縣、東結縣、永涸縣、太平縣、水棠縣、古費縣、安老縣、同利縣、清沔縣、至靈縣、安定縣、梁江縣、麻溪縣、清波縣、夏華縣、西欄縣、安定縣、司農縣、永通縣、洞喜縣、武禮縣、當道縣、文安縣、曠縣、楊縣、底江縣、乙縣、平原縣、收物縣、蒙縣、麻籠縣、安立縣六十一縣儒學。諒江府、建昌府、鎮蠻府、新安府、三江府、太原府六府，歸化州、福安州、慈廉州、北江州、武寧州、嘉林州、諒江州、上洪州、快州、東潮州、下洪州、南策州、沱江州、萬崖州十四州，石室縣、應平縣、善才縣、安寧縣、平河縣、保祿縣、安寧縣、唐安縣、多錦縣、真利縣、布縣、芙蓉縣、東結縣、峽山縣、水棠縣、古費縣、安老縣、至靈縣、麻溪縣、清波縣、夏華縣、古農縣、當道縣、楊縣、底江縣、平原縣二十六縣陰陽學。建昌府、鎮蠻府、新安府、太原府、宣化府五府，嘉興州、三帶州、威蠻州、北江州、嘉林州、諒江州、上洪州、東潮州、下洪州、洮江州、沱江州、宣江州十二州，麻籠縣、安立縣、水尾縣、蒙縣、清威縣、應平縣、細江縣、善才縣、望瀛縣、大灣縣、清遠縣、平河縣、唐安縣、多錦縣、安寧縣、古隴縣、順為縣、太平縣、真利縣、布縣、芙蓉縣、東結縣、永涸縣、安老縣、水棠縣、清沔縣、麻溪縣、清波縣、夏華縣、古農縣、收物縣三十一縣醫學。新安府、清化府、太原府三府僧綱司。嘉興州、廣威州、歸化州、北江州、長安州、諒江州、上洪州、快州、東潮州、下洪州、靖安州、九真州、洮江州、沱江州、宣江州、七源州十六州僧正司，慈廉縣、扶寧縣、安樂縣、立石縣、石室縣、清威縣、清潭縣、芙蒥縣、嘉林縣、超類縣、慈山縣、東岸縣、善誓縣、細江縣、善才縣、大灣縣、望瀛縣、安本縣、平河縣、保祿縣、安寧縣、唐安縣、多錦縣、順為縣、西真縣、美祿縣、真利縣、布縣、建昌縣、芙蓉縣、東結縣、多翼縣、古蘭縣、廷河縣、太平縣、峽山縣、水棠縣、古費縣、四岐縣、同利縣、清沔縣、至靈縣、安定縣、東山縣、梁江縣、麻溪縣、清波縣、夏華縣、古農縣、富良縣、安定縣、當道縣、曠縣、楊縣、收物縣、美良縣五十六縣僧會司。建昌府、鎮蠻府、新安府、清化府、太原府、宣化府六府道紀司。歸化州、福安州、利仁州、慈廉州、武寧州、北江州、嘉林州、長安州、上洪州、快州、東潮州、下洪州、南策州、洮江州、沱江州十五州道正司。慈廉縣、立石縣、清潭縣、清威縣、嘉林縣、超類縣、慈山縣、東岸縣、善誓縣、善才縣、望瀛縣、安本縣、黎平縣、平河縣、保祿縣、唐安縣、美祿縣、西真縣、芙蓉縣、東結縣、太平縣、水棠縣、古費縣、安老縣、四岐縣、清沔縣、至靈縣、麻溪縣、清波縣、夏華縣、安定縣、當道縣、文安縣、曠縣、乙縣、大蠻縣、收物縣三十七縣道會司」，《太宗文皇帝實錄》卷一百七十六永樂十四年五月十五日。
 永樂十六年八月初二日（1418年9月1日），新安府河瑰縣之支隆渡巡檢司隸鎮蠻府多翼縣「己卯，改隸交阯所属巡檢司、馬驛、遞運所，先是併省各府州縣，而其所属衙門尚未釐定，至是改交州府大堂縣之三江口及塲津橋二巡檢司隸威蠻州利仁州；古榜縣之泡橋、永江口二巡檢司隸平陸縣；武寧州武寧縣之市橋馬驛及遞運所、宣江州虎巖縣之三岐江口巡檢司各隸本州；長安州安謨縣之神投海門、安謨海口、小安海口、虎河隊江口四巡檢司隸安寧縣；新安府河瑰縣之支隆渡巡檢司隸鎮蠻府多翼縣；新安府西關縣之支來莊巡檢司隸鎮蠻府太平縣；鎮蠻府新化縣之司罡江口楊舍社巡檢司隸廷河縣；神溪縣之古刀鎮巡檢司隸古蘭縣；建昌府俸田縣之俸田巡檢司隸建昌縣；諒山府董縣之董站驛隸鎮夷縣；清化府古弘縣之會潮海口巡檢司隸古藤縣；愛州河中縣之靈長海口、靈長渠口二巡檢司隸本州；緣覺縣之天甲海口、布衛海口二巡檢司及結悅縣之濠渠口、隊隈二巡檢司隸九真州」，《太宗文皇帝實錄》卷二百三永樂十六年八月初二日。
 永樂十七年三月十九日癸亥（1419年4月13日），設多翼縣儒學、陰陽學、醫學、道會司「設交阯諒山府及七源州、廣源州、上文州、下文州、萬崖州、上思郎州、下思郎州、九真州、嘉興州、廣威州十州；多翼縣、古蘭縣、丘溫縣、鎮夷縣、丹巴縣、脫縣、淵縣、大蠻縣、宣化縣、富良縣、弄石縣、大慈縣、感化縣、永寧縣、宋江縣、俄樂縣、安樂縣十七縣儒學，宣化府陰陽學、僧綱司，廣威州陰陽學、醫學、道正司，萬崖州僧正司，太平縣、鎮夷縣二縣陰陽學，太原縣醫學、僧會司、道會司，古蘭縣醫學，道會司，多翼縣、洞喜縣二縣，陰陽學、醫學、道會司；乂安府常豊倉、新平府常平倉、建昌府廣平庫〔廣本平作用〕」，《太宗文皇帝實錄》卷二百十永樂十七年三月十九日癸亥〔舊校改亥作酉〕。
 永樂十七年九月十四日丙辰（1419年10月3日），革鎮蠻府為鎮蠻州，多翼縣入太平縣「丙辰，併交阯化州之利蓬、思蓉二縣入士榮縣，乍令、蒲浪、蒲苔三縣入化州，順州之利調、安仁、不蘭、巴閬四縣入順州，新平府之福康縣入衙儀縣，南靈州之左平縣入本州，乂安府之支羅、土油二縣入衙儀縣，土黃縣入古杜縣，真福縣入驩州，偈江縣入石塘縣，南靖州之盤石縣入本州，奇羅縣入河華縣，驩州之東岸縣入本州，清化府之安定縣入永寧縣，梁江縣入古雷縣，東山縣入古藤縣，清化州之安樂縣入本州，磊江縣入俄樂縣，愛州之宋江縣、九真州之農貢縣各入本州，諒山府之下文州入上文州，下思郎州入上思郎州，七源州之脫縣入淵縣，宣化府之文安縣入曠縣，乙縣入底江縣，太原府之司農縣入安定縣，洞喜縣入富良縣，大慈縣入宣化縣，諒江府之鳳山縣、諒江州之安寧縣入清遠縣，那岸縣入陸那縣，諒江州之保祿、古隴二縣入本州，上洪州之多錦、唐安二縣入本州，建平府之望瀛、太灣（大灣縣）二縣入懿安縣，長安州之黎平縣入本州，建昌府之布縣入建昌縣，快州之芙蓉縣入本州，東結縣入永涸縣，新安府之至靈縣入南策縣，東潮州之水棠縣、下洪州之四岐縣各入本州，清沔縣入同利縣，靖安州之支封縣入安和縣，雲屯縣入靖安州，三江府洮江州之清波縣入本州、麻溪縣入夏華縣，沱江州之古農縣、宣江州之西欄縣各入本州，交州府福安州之清潭縣入東關縣、芙蒥縣入福安州，三帶州之安郎縣入安樂縣、扶寧縣入立石縣，威蠻州之清威縣、利仁州之利仁縣各入本州，北江府之超類縣、武寧州之東岸縣并入嘉林縣，慈山縣入武寧州，嘉林州之細江、善才二縣，北江州之善誓縣；廣威州之美良縣；歸化州之安立縣；嘉興州之蒙、籠二縣；寧化州之赤土、瑰二縣；演州之茶清縣各入本州，革鎮蠻府為鎮蠻州，以所隸古蘭縣、廷河二縣併入本州；多翼縣入太平縣；奉化府為奉化州，以所隸美祿、順為二縣并入本州；西州縣（西真縣）入膠水縣，革諒山府之鎮夷倉、諒江府芹站倉、奉化府廣積倉、北江府東岸縣稅課局」，《太宗文皇帝實錄》卷二百十六永樂十七年九月十四日。
 人物 
 阮勤，景泰五年進士，南京刑部左侍郎
 羅中孚，多翼縣知縣「羅中孚，永樂十七年貢，任交趾多翼縣知縣」，[同治]《咸甯縣志》卷七明經十五
 莊恭，多翼縣知縣「莊恭，交阯新安多翼知縣」，[乾隆]《泉州府志》卷三十六選舉四二十三
 李道寧，多翼縣主簿「李道寧，龍川人，交阯多翼縣主簿」，[嘉靖]《惠州府志》卷四
 吳景佺，多翼縣縣丞「交阯土官奉化府同知阮子晉、清化府推官潘坦之、宋江縣知縣阮克誠、磊江縣句歷巡檢司巡檢武存忠、神投海口巡檢何師唐〔廣本師作思〕、支隆海口巡檢宋燮、順化府經歷陳巨茶、偈縣丞潘吟、乍令縣丞黎托、蒲浪縣丞黎已牢、利蓬縣主簿阮士長、芙蒥縣丞吳景傍、利仁州永江口巡檢張箇牢、華州知州楊夢松、同知張源注、思州知州范公議、同知武征、義州同知范昉、升州知州阮蕘、多翼縣丞吳景佺、新安府竹洞社巡檢阮雕、建平府巴粹口屯巡檢丁異、多錦縣主簿阮多理〔抱本理作里〕、乂安府通判阮思立、奇羅縣主簿黎汝付、東岸縣主簿阮居易、嘉林縣丞蘇伯恭、水尾縣丞黃扲珠等，以考滿至京，進土絹衣香〔抱本衣作生〕」。《宣宗章皇帝實錄》卷十四宣德元年二月十五日
 阮大河，雲屯縣典史，阮勤父「阮大河傳，楊璿，阮君諱河，大河其字，世爲交趾多翼人，少好學比長知能日進，而其國人無知君，王師下交南，太師英國張公總戎事，君首謁轅門，英國竒之，遂留帳下，贊謀宣力，禆益居多，以功授雲屯典史，時邑民新附，軍旅事殷，君悉計慮拊循辦給，上下頼之，十四年奉貢來庭，太宗文皇帝嘉之，賜以綵幣筵宴給勅遣還，宣德初土人反側，君曰沐浴聖化，叨有祿仕二十年矣，可携貳而隳忠義邪，遂綰縣章及儒學河泊所印，挈家浮海竆日夜趨欽州，乘傳詣京師，宣宗章皇帝鑒其誠，欵賜襲衣銀鈔，又賜居第于宣武門，命光祿日給酒饌，事平，調長子，長子故多鉅奸蚓結蛇蟠憑陵氣勢，往往持官中短長㗖之餌則扼其吭使噤不得出一語，撓法厲民最難治，君下車，持以廉愼，濟之以仁威，而與民更化，一切政所當舉，弊所宜革者，力贊長貳爲之，而陰運其機於歲月，向之撓法厲民者，率格心帖服，而邑以大治，君旣秩滿奏最方將駸駸顯融而二竪作矣，正統七年七月六日卒于官，春秋六十有九，今皇帝錄君舊勞，勅有司補子勤京庠生，而作養期待者甚至故勤克底有成立官著賢譽其所就未量也，嗚呼，君産南儌，而知問學識順逆之情决去就之計能自挺㧞進取功名於華夏，獲躋衣冠文物之列，雖祿位不充，而覃慶後人者遠矣，可謂卓犖不群之士哉」，[康熙]《長子縣志》卷六

 參考資料 

交阯